text: Flere drabssager i Flensborg
  10 april 2015 kl. 11.22
  Ny statistik fra politiet i Flensborg viser at der er sket mere personfarlig kriminalitet i 2014.
  Samlet set blev der begået 19 mord og mordforsøg i 2014, mod 11 i 2013. Det er særligt Flensborg by og Slesvig-Flensborg amt, som trækker tallet opad.
  Her blev der begået henholdsvis seks og tre flere mord og mordforsøg end i 2013, hvorimod Nordfrisland kan konstatere et færre af slagsen. Det skriver Flensborg Avis i dag
  Når det kommer til seksuelle overgreb, er statistikken ikke pænere. I Flensborg var der 93 anmeldte forbrydelser af seksuel karakter, det er 20 flere end sidste år.
  For Slesvig-Flensborg amts vedkommende var der 23 flere og total set 120 seksuelle overgreb, mens Nordfrisland amt oplevede 86 anmeldte overgreb, fem flere end i 2013.
  